SGP ร่วมงาน Opportunity Day
SGP ร่วมงาน Opportunity Day ประจำไตรมาสที่ 4/62 ณ ห้องประชุม 603 อาคารตลาดหลักทรัพย์แห่งประเทศไทย เมื่อเร็ว ๆ นี้
13 มี.ค. 2563

นางจินตณา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP พร้อมด้วยนายพินิตย์ โล่ห์จินดารัตน์ ผู้จัดการฝ่ายนักลงทุนสัมพันธ์ ถ่ายภาพร่วมกันเป็นที่ระลึกภายหลังนำเสนอข้อมูลต่อนักลงทุน นักวิเคราะห์ และสื่อมวลชน ในงาน Opportunity Day ประจำไตรมาสที่ 4/62 โดย SGP ประกาศผลประกอบการปี 2562 มีรายได้ 67,441.80 ล้านบาท กำไรสุทธิ 1,359.92 ล้านบาท เติบโตจากปีก่อน 56.10% จ่ายปันผลอีก 0.25 บาท/หุ้น
พร้อมเปิดแผนธุรกิจปี 2563 ตั้งเป้ารายได้ไว้ที่ 70,000 ล้านบาท หรือเติบโต 6% เป้าปริมาณการขายก๊าซปิโตรเลียมเหลว (LPG) 4 ล้านตัน อีกทั้งยังคงเดินหน้าขยายการลงทุนในธุรกิจก๊าซ LPG แห่งใหม่ในประเทศแถบภูมิภาคเอเชีย โดยงานดังกล่าวจัดขึ้น ณ ห้องประชุม 603 อาคารตลาดหลักทรัพย์แห่งประเทศไทย เมื่อเร็ว ๆ นี้